Diari Oficial de la Generalitat Valenciana


Sumari del DOGV 9541, del 24-02-2023 (2023/1846)

RESOLUCIÓ 9811-FI-815-EMI, de 21 de febrer de 2023, del director gerent del Consorci Hospitalari Provincial de Castelló, per la qual es fa públic l'acord del consell de govern del Consorci Hospitalari Provincial de Castelló, de data 14 de desembre de 2022, de modificació de la plantilla orgànica 2022, amb l'amortització de places de personal laboral i creació de places de personal laboral.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9541

Data del DOGV
:   24-02-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/1846


Data del document
:   16-02-2022

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

 Descriptors 

:   * Consorci Hospitalari Provincial de Castelló
    * personal
    * concurs administratiu

RESOLUCIÓ 3922-ZH-501-NBM, de 21 de febrer de 2023, del director gerent del Consorci Hospitalari Provincial de Castelló, per la qual es fa públic l'acord del consell de govern del Consorci Hospitalari Provincial de Castelló, de data 14 de desembre de 2022, de modificació de la plantilla orgànica 2022, amb l'amortització de places de personal laboral i creació de places de personal laboral. [2023/1846]  
  
El Consell de Govern del Consorci Hospitalari Provincial de Castelló (CHPCS) reunit en sessió ordinària de data 14 de desembre de 2022 va adoptar, entre altres, per majoria dels seus membres, l'acord de modificació de la plantilla orgànica 2022, amb l'amortització de places laborals i creació de places laborals.  
Atés que l'actual plantilla orgànica del CHPCS està publicada en el DOGV número 9279, de data 16 de febrer de 2022, amb modificacions publicades en el DOGV núm. 9440, de 3 d'octubre de 2022, i DOGV núm. 9523, de 31 de gener de 2023, i DOGV núm. 9534, de 15 de febrer de 2023.  
Atés que s'ha informat favorablement, per part de la Conselleria d'Hisenda i Model Econòmic i per part de la Conselleria de Sanitat, la modificació de la plantilla orgànica 2022, amb l'amortització de places laborals i creació de places laborals.  
El director gerent del Consorci, fent ús de les facultats atribuïdes per l'article 23 c) dels Estatuts del Consorci, disposa:  
  
Fer pública, en el Diari Oficial de la Generalitat Valenciana, la modificació de la plantilla orgànica acordada per acord del consell de govern, que s'incorpora com a annex a la present resolució.  
  
Contra aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu en el termini de dos mesos davant el jutjat contenciós administratiu competent, d'acord amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que s'estime procedent.  
  
Castelló de la Plana, 21 de febrer de 2023.- El director gerent (p. d., del consell de govern del CHPCS de 31.05.2021; DOGV 9107 de 15.06.2021): Joaquín Sanchís García.  
  
  
Aprovació plantilla orgànica 2022, amb l'amortització i creació de places laborals  
  
Resultant que el present acord ha sigut negociat en la Mesa General de Negociació, de data 23 de novembre de 2022.  
El Consell de Govern del Consorci Hospitalari Provincial de Castelló, reunit en sessió ordinària de data 14 de desembre de 2022, va aprovar per majoria, entre altres, el següent acord:  
El Consorci Hospitalari Provincial de Castelló és un consorci sanitari adscrit a la Conselleria de Sanitat Universal i Salut Pública de la Generalitat Valenciana, i constitueix part integrant del Sector Públic Instrumental de la Generalitat, tal com estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Des de l'última publicació de la plantilla del Consorci fins a la data actual, han sorgit nombrosos canvis organitzatius i noves necessitats assistencials en el Consorci, que obliguen a actualitzar la plantilla orgànica de places, com a instrument tècnic d'ordenació i planificació dels recursos humans del Consorci, que defineix els efectius humans amb els quals compta l'entitat sanitària per a l'exercici de la seua funció pública, la seua qualificació i classificació orgànica, funcional i retributiva. A nivell pressupostari la plantilla representa així el nombre màxim de dotacions econòmiques assignades per a una exercici pressupostari.  
Vist l'informe presentat per la direcció del centre en relació a la necessitat de millorar l'estructura organitzativa de la Unitat de Sistemes d'Informació amb l'amortització de dos llocs de tècnic en informàtica del grup C1 vacants i la creació de dos llocs d'analista programador del grup A2, la qual cosa permetrà diversificar la tasques i responsabilitats dels seus components, alhora que dels donarà l'oportunitat de promoció laboral.  
Resultant que l'esmentat informe proposa així mateix l'amortització d'un lloc d'especialista en integració social a temps parcial que ha quedat vacant, per a crear-ne un a temps complet, tal com han sol·licitat els responsables del Servei de Salut Mental d'aquest centre.  
Resultant que la modificació de la plantilla orgànica proposada consistent en l'amortització de tres places laborals i en la creació de dues places d'analista programador, no suposa cap cost addicional per al Consorci, i havent sigut consensuada en la Mesa General de Negociació, de data 23 de novembre de 2022.  
Considerant que de conformitat amb els Estatuts del Consorci, i segons es disposa en el seu article 13.1 j), correspon al consell de govern l'aprovació de les plantilles i relacions de llocs de treball.  
  
 En virtut de les consideracions exposades, per majoria es resol:  
  
Primer  
Modificar la plantilla orgànica del Consorci, amortitzant places de laborals vacants sense reserva i creant places corresponents a categories professionals de personal laboral, en funció de les necessitats detectades d'efectius en el centre sanitari.  
  
1.1. Modificar la plantilla orgànica del Consorci Hospitalari Provincial de Castelló, amb l'amortització de les següents places laborals (L):  
  
1.2. Modificar la plantilla orgànica del Consorci Hospitalari Provincial de Castelló amb la creació de les següents places laborals (L):  
  
\* La classificació de les diferents places, quant a les quanties dels diferents conceptes retributius, haurà d'entendre's actualitzada de conformitat amb l'increment general de retribucions establit en els Pressupostos Generals de l'Estat, reflectit així mateix, en la corresponent Llei de pressupostos de la Generalitat Valenciana i recollit en la taules salarials de IISS de la Conselleria de Sanitat USP.  
  
(1) De conformitat amb el que s'estableix en la disposició addicional vint-i-novena de la Llei 8/2021, de 30 de desembre, de pressupostos de la Generalitat per a l'exercici 2022 relativa al personal dels consorcis adscrits a la Generalitat, que estableix que en aplicació del que es disposa en l'article 121 de la Llei 40/2015, d'1 d'octubre de règim jurídic del sector públic, les seues retribucions en cap cas superen les establides per a llocs de treball equivalents en aquella, i en conseqüència no han de sobrepassar per a cada categoria professional les establides en les taules retributives aplicables, durant 2022, al personal inclòs en les corresponents taules retributives de la Generalitat Valenciana, segons la categoria a la qual el lloc ha sigut homologat.  
Acord d'homologació de llocs de treball del Consorci Hospitalari Provincial de Castelló (CHPCS) a l'estructura de llocs de treball de la Conselleria de Sanitat USP del Consell de Govern del CHPCS de 3 de juliol de 2017, publicat en DOGV 8604 de 01.08.2019, correcció d'errades DOGV 8608 de 07.08.2019. Plantilla orgànica DOGV 9279 de 16.02.2022.